Ρίλα

Η Ρίλα (), γνωστή στην ελληνόγλωσση βιβλιογραφία ως Σκόμιο, είναι οροσειρά στη νοτιοδυτική Βουλγαρία και η ψηλότερη οροσειρά στη Βουλγαρία και τα Βαλκάνια, με υψηλότερη κορυφή το Μουσαλά, ύψους 2.925 μέτρων. Συχνά εντάσσεται στην οροσειρά της Ροδόπης, επονομαζόμενη Δυτική Ροδόπη. Ο ορεινός όγκος είναι επίσης ο έκτος ψηλότερος στην Ευρώπη, μετά τον Καύκασο, τις Άλπεις, τη Σιέρρα Νεβάδα, τα Πυρηναία και την Αίτνα, και ο υψηλότερος ανάμεσα στις Άλπεις και τον Καύκασο. Το μεγαλύτερο τμήμα του βουνού το καταλαμβάνει το εθνικό πάρκο Ρίλας.

Από τη Ρίλα πηγάζουν μερικά από τα μεγαλύτερα ποτάμια των Βαλκανίων, όπως ο Έβρος, ο Ίσκαρ και ο Νέστος. Στο βουνό είναι κτισμένο το Μοναστήρι της Ρίλας, το μεγαλύτερο και σημαντικότερο μοναστήρι της Βουλγαρίας, το οποίο ιδρύθηκε τον 10ο αιώνα. Επίσης, το βουνό είναι γνωστό για τις επτά λίμνες του.

 Εξωτερικοί σύνδεσμοι 


Κατηγορία:Οροσειρές της Βουλγαρίας
Κατηγορία:Βουνά της Βουλγαρίας